CELEX: 22007A0530(02)
Language: hr
Date: 2007-05-29 00:00:00
Title: Zapisnik između Europske zajednice i Kraljevine Tajlanda

11/Sv. 108
            
            
               HR
            
            
               Službeni list Europske unije
            
            
               101
            
         22007A0530(02)
   
               L 138/13
            
            
               SLUŽBENI LIST EUROPSKE UNIJE
            
         ZAPISNIK
   između Europske zajednice i Kraljevine Tajlanda
   Pregovori na temelju članka XXVIII. GATT-a 1994. vezano uz promjenu koncesija za perad kako je predviđeno Planom CXL EZ-a priloženim GATT-u 1994.
   U pregovorima između Europske zajednice (dalje u tekstu „EZ”) i Kraljevine Tajlanda (dalje u tekstu „Tajland”) prema članku XXVIII. GATT-a 1994. vezano uz promjenu koncesija za perad kako je predviđeno Planom CXL EZ-a priloženim Općem sporazumu o carinama i trgovini iz 1994. (GATT 1994.), delegacije Komisije i Europskih zajednica i Tajlanda postigle su ispod navedeni Sporazum.
   1.   Obvezne carinske stope: obvezna carinska stopa za proizvod 0210 90 20 (trenutačno 0210 99 39) je EUR 1 300/tona, a za proizvod 1602 32 19 je EUR 1 024 /tona.
   2.   Carinske kvote (CK): EZ otvara sljedeće godišnje carinske kvote:
   
               (a)
            
            
               za proizvod 0210 90 20 (posoljen) kvota od 264 245 tona, od kojih se 92 610 tona dodjeljuje Tajlandu. Tarifna stopa u okviru kvote je 15,4 % ad valorem;
            
         
               (b)
            
            
               za proizvod 1602 32 19 (kuhan) kvota od 250 953 tone, od kojih se 160 033 tona dodjeljuje Tajlandu; tarifna stopa u okviru kvote je 8 % ad valorem.
            
         3.   Uvoz prema carinskim kvotama iz stavka 2. odvija se na temelju potvrda o podrijetlu koje je na nediskriminacijski način izdalo nadležno tijelo u Tajlandu.
   4.   Koncesije sadržane u sadašnjem Sporazumu podložne su promjenama koje su u konačnici dogovorene u Agendi o razvoju iz Dohe Svjetske trgovinske organizacije.
   5.   Veličina kvota dodijeljenih državama koje su najveći zainteresirani dobavljači proizvoda i koje su značajni dobavljači, u skladu su s općim načelima članka XIII. GATT-a. Koncesije koje mogu proizaći iz primjene tih načela nisu manje povoljne od onih koje su dogovorene u sadašnjem Sporazumu.
   6.   Ove dvije stranke obvezuju se da će primijeniti odredbe Sporazuma što je prije moguće u skladu s vlastitim unutarnjim procedurama.
   7.   Na zahtjev bilo koje stranke ovog Sporazuma održat će se konzultacije vezano uz primjenu sadašnjeg Sporazuma.
   
      Sastavljeno u Bruxellesu dvadeset devetog svibnja dvije tisuće i sedme godine.
      
         
            Za Europsku zajednicu
         
         
            
      
      
         
            Za Kraljevinu Tajland